Publication: Magyar Közlöny
Issue: MK-2002-150 (Year: 2002, Number: 150)
Era: 1990-2004
Section: 1995. évi CXXI. törvény 69. §-ának (1) bekezdésében adott
Paragraph Index: 71

(3) Az R. 4. §-ának (4) bekezdése helyébe a következõ rendelkezés lép: „(4) Pályázatot belföldi székhelyû jogi személyek, jogi személyiség nélküli gazdasági társaságok és egyéni vállalkozók, valamint magyar állampolgárságú és magyarországi állandó lakóhellyel rendelkezõ természetes személyek nyújthatnak be. A pályázaton konzorcium tagjaként részt vehetnek továbbá az EU tagállamaiban, illetve az EU Kutatási, Technológiafejlesztési és Demonstrációs Keretprogramjához társult országokban bejegyzett jogi személyiséggel bíró szervezetek azzal a feltétellel, hogy a pályázat pénzügyi forrásaiból támogatásban nem részesülnek, és nem lehetnek a konzorcium vezetõi. Nem pályázhat, illetve nem részesíthetõ támogatásban az a gazdálkodó szervezet, amely csõdeljárás, felszámolási eljárás, végelszámolás alatt áll. Nem köthetõ szerzõdés azzal a gazdálkodó szervezettel, illetve nem részesíthetõ támogatásban az a gazdálkodó szervezet, amelynek az Alapprogram eszközeivel kapcsolatos, szerzõdési kötelezettségen alapuló, 60 napot meghaladó lejárt tartozása vagy köztartozása van.”

Source: https://magyarkozlony.hu/hivatalos-lapok/2958d07b956175d8332b8129bea950a618c49bab/dokumentumok/cf38feb8ae451e1c15792d4bb5a1b305dde265cd/letoltes